Oliy sud raisi Andijonda sayyor qabullar o‘tkazmoqda

22 aprel kuni Asaka tumani «Yangiobod» MFYdagi «Mash'al» bolalar oromgohi hamda Qo‘rg‘ontepa tumani «Jannatbuloq» MFYdagi «Saylgoh» dam olish maskanida Xonobod shahri, Asaka, Buloqboshi, Marhamat, Qo‘rg‘ontepa, Xo‘jaobod va Jalaquduq tumanlari fuqarolari qabul qilindi.
Rasmiy xabarga ko‘ra, sayyor tarzda umumiy qabul qilinganlar soni 385 nafarni tashkil etgan.
Shu kuni 49 nafar fuqaroning kassatsiya shikoyatlari Oliy sudda mazmunan ko‘rish uchun qabul qilindi. 14 nafar fuqaroning apellyatsiya shikoyatlari ko‘rib chiqilishi ta'minlandi, 60 nafar fuqaroning da'vo arizalari birinchi instansiya sudining ish yurituviga olindi.

Shuningdek, 90 nafar fuqaroning turli mazmundagi arizalari qabul qilinib, shundan 59 tasi joyida ijobiy hal etildi. 172 nafar fuqaroga esa tegishli tartibda huquqiy tushuntirish berildi.
Bundan tashqari, quyidagi masalalar hal etildi:

157 ta holatda fuqarolik, iqtisodiy va ma'muriy huquqbuzarlikka oid ishlar sayyor sud majlisida ko‘rib chiqilib, nizolar hal etildi.
Andijon viloyatida sud-huquq organlari mutasaddilarining sayyor qabuli davom etmoqda.
23 aprel kuni Ulug‘nor va Izboskan tumanlarida ham qabullar tashkil etildi, 24 aprelda esa Baliqchi tumanida aholi murojaatlari qabul qilinadi.